ડેન્ગ્યુના દર્દીના ખાનગી લેબના રિપોર્ટમાં ડેન્ગ્યુ ન હોવા છતાં દર્દીના પ્લેટ કાઉન્ટ ઘટતાં જોવા મળ્યા છે. લોકોમાં ડેન્ગ્યુને લઇ ભારે ગભરાટ ફેલાવ્યો હોઇ ખાનગી લેબને તડાકો પડ્યો છે. હાલના ડેન્ગ્યુ ટાઇપ-૩નો ટેસ્ટ એક પણ ખાનગી લેબ કરી શકતી ન હોવા છતાં લોકોની ઉઘાડી લૂંટ ચાલી રહી છે. મ્યુનિ. હેલ્થ વિભાગના ડો.ભાવિન સોલંકી કહે છે ડેન્ગ્યુ ટાઇપ-૩નો લેબ ટેસ્ટ ફકત ફક્ત સિવિલ હોસ્પિટલમાં થાય છે જ્યારે હજુ સુધી ગાંધીનગર સ્થિત હેલ્થ કમિશનરની ઓફિસેથી ડેન્ગ્યુ-મેલેરિયાથી કોઇના મોતનો સત્તાવાર રિપોર્ટ તંત્રને મળ્યો નથી.